5. Ära lobise mobiiliga  Statistikaameti teatel kallines elu esimeses kvartalis võrreldes mullusega 11,1 protsenti. Ainsana kukkusid sidekulud: 0,9 protsenti.  Samas on eestlaste kulud sideteenustele kasvanud viimase kümne aastaga 4,4 korda ehk kiiremini kui väljaminekud toidule, rõivastele ja jalanõudele või vabale ajale.  Kalkuleeri, kui vinget internetiühendust tegelikult vajad, ja ära lobise mõttetult stiilis:  "Tðau, mis teed?"  Mõtle läbi, kellele enamasti helistad, uuri seejärel hinnakirju ning vali alles siis kõnepakett. Säästuoperaator ei pruugi olla kõige säästvam. Diililt Diilile kõned on küll hinnaga 0 krooni, kuid lisandub kõnealustustasu 79 senti ja miinimumarve on 79 krooni kuus. Paketis Diil 69 on aga juba käibel kõne pikkuse arvutamine minuti kaupa.  Ja kasuta Skype'i! Muide, ühe marketingiagentuuri arvates tasub tänavu tähelepanu pöörata skype-seksile.